Fyrir fundi byggðaráðs Borgarbyggðar fyrir stuttu var lögð fram ósk frá Vók ehf um kaup á fasteignum á Kárastöðum ásamt lóðarstækkun fyrir Sólbakka 17 . Að sögn Páls S. Brynjarssonar sveitarstjóra er Vók ehf í eigu Borgarverks og hefur fyrirtækið óskað eftir því að fá húsin á Kárastöðum til kaups . Sveitarfélagið keypti allt Kárastaðaland fyrir nokkru , fyrir utan 20 ha. sem fyrrverandi eigandi hélt eftir við söluna . Hann hyggst byggja sér nýtt hús en hefur leigurétt á gamla húsinu á meðan . Páll sagði aðspurður að þessu erindi væri ekki hægt að svara á annan hátt en þann að ekki væri búið að skipuleggja svæðið og á meðan svo væri ekki , yrði ekkert ákveðið um notkun þar .